У інтэрв’ю, узятым студэнткай Вольгай Нікітчык да 65-годдзя Анатоля Кудзіненкі, на пытанне пра прафесійную кар’еру ён расказаў: “У прынцыпе, і не хацеў быць архітэктарам, а марыў стаць мастаком, таму што добра маляваў. Збіраўся паступаць у мастацкі інстытут, але ў мяне былі строгія бацькі. Яны казалі, што мастакі — гэта багема. Параілі паступаць на архітэктуру — я і пайшоў. Паехаў у Мінск з драўляным чамаданчыкам і паступіў. Скончыў Беларускі політэхнічны інстытут. Вучыўся ў вядомага прафесара Аляксандра Пятровіча Войнава [...] ”.